

**SZIGETSZENTMIKLÓS VÁROS   
ÖNKORMÁNYZATA   
KÉPVISELŐ-TESTÜLETÉNEK**

**15/2022. (IX.27.) ÖNKORMÁNYZATI   
RENDELETE**

**a szervezeti és működési szabályzatról szóló 19/2014. (XI.06.) önkormányzati rendelet módosításával összefüggő egyes rendeletek módosításáról**



Szigetszentmiklós Város Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 41. § (4) bekezdésében meghatározott feladatkörében eljárva a következőket rendeli el:

**1. §**

Az önkormányzat tulajdonában álló közutak és a közutak részét képező járdák burkolatbontási tilalmának, valamint a felbontott burkolatok helyreállításának szabályozásáról szóló 27/2005 (XII.21.) önkormányzati rendelet 2. § (2) bekezdése helyébe a következő rendelkezés lép:

„(2) Az (1) bekezdés szerinti tilalom alól kivételt képeznek azok a rendkívüli esetek, melyeket a közúti közlekedésről szóló 1988.évi I. tv. 38. §-a szabályoz. A Gazdasági és Városrészek Fejlesztéséért Felelős Bizottság engedélyezheti - az egyedi, kivételes, méltányosságot igénylő esetek megvizsgálásával - a burkolatbontási tilalom alóli felmentést azzal a kikötéssel, hogy a burkolat helyreállítását a Gazdasági és Városrészek Fejlesztéséért Felelős Bizottság által megnevezett kivitelező végezheti.”

**2. §**

(1) Az önkormányzat tulajdonában álló közutak és a közutak részét képező járdák burkolatbontási tilalmának, valamint a felbontott burkolatok helyreállításának szabályozásáról szóló 27/2005 (XII.21.) önkormányzati rendelet 3. § (3) bekezdése helyébe a következő rendelkezés lép:

„(3) A három éves burkolatbontási tilalom alatt álló utak, járdák adott időben aktuális címjegyzéke a Polgármesteri Hivatal Városüzemeltetési Osztályán megtekinthető, illetve egyeztethető. A Polgármesteri Hivatal az érintett utcák lakóit szórólapokkal, a Kisváros c. újságban és a város honlapján a szolgáltatókat pedig írásban értesíti az adott évi útépítési program elfogadását követő 60 napon belül.”

(2) Az önkormányzat tulajdonában álló közutak és a közutak részét képező járdák burkolatbontási tilalmának, valamint a felbontott burkolatok helyreállításának szabályozásáról szóló 27/2005 (XII.21.) önkormányzati rendelet 3. § (5) bekezdése helyébe a következő rendelkezés lép:

„(5) A (4) bekezdés szerinti felmentés iránti kérelmet a Polgármesteri Hivatal Városgazdálkodási és Beruházási Irodájához kell benyújtani. A felmentés megadása vagy elutasítása tárgyában a Képviselő-testület felhatalmazása alapján a Gazdasági és Városrészek Fejlesztéséért Felelős Bizottság dönt. A felmentés iránti kérelem elutasítása esetén a R. 2. §-ának (1) bekezdése irányadó.”

**3. §**

A Szigetszentmiklós Város testnevelési és sport feladatairól szóló 9/2011. (IV. 7.) önkormányzati rendelet 2. §-a helyébe a következő rendelkezés lép:

**„2. §**

Az Önkormányzat sportfeladatainak előkészítése a Társadalmi Kapcsolatok Bizottság hatáskörébe tartozik.”

**4. §**

A Szigetszentmiklós Város testnevelési és sport feladatairól szóló 9/2011. (IV. 7.) önkormányzati rendelet 5. § (2) bekezdése helyébe a következő rendelkezés lép:

„(2) A pályázatokat a Társadalmi Kapcsolatok Bizottság értékeli, mely alapján javaslatot tesz a támogatásokra a Képviselő-testület felé. A bizottság az értékelésnél figyelembe veszi a pályázó egyesület eredményeit, utánpótlás-nevelés területén végzett munkáját, nyilvántartott tagjainak számát, a sportág hagyományait. A rendeletben foglaltak alapján, a sportkoncepcióval összhangban, a Társadalmi Kapcsolatok Bizottsága minden évben a Sportszervezeteket támogató alap pályázati kiírásának tárgyalásakor kijelöli a kiemelt támogatásban részesülő sportegyesületek körét.”

**5. §**

A Szigetszentmiklós Város testnevelési és sport feladatairól szóló 9/2011. (IV. 7.) önkormányzati rendelet 8. § (1) bekezdése helyébe a következő rendelkezés lép:

„(1) Az önkormányzat a tulajdonában lévő önkormányzati üdülőt (pályázat útján) és a Kéktó Szabadidőparkot kérelem alapján térítésmentesen a sportszervezetek és egyéb civil szervezetek, a városban működő intézmények rendelkezésére bocsáthatja programjaik megvalósításához. A kérelmeket a polgármester bírálja el. A polgármester a térítésmentes használat biztosítására vonatkozó döntését megelőzően kikérheti a Társadalmi Kapcsolatok Bizottságnak véleményét.”

**6. §**

Az Önkormányzat vagyonáról szóló 8/2013 (III.28.) önkormányzati rendelet 9. § (3) bekezdése helyébe a következő rendelkezés lép:

„(3) Jogszabály eltérő rendelkezése hiányában a Gazdasági és Városrészek Fejlesztéséért Felelős Bizottság jogosult dönteni

*a)* tulajdonosi hozzájárulás megadásáról az üzleti vagyon körébe tartozó ingatlanok térítésmentes használatára rendezvények megtartása céljából,

*b)* az Önkormányzat követeléseiről részben, vagy egészben történő lemondásról bruttó 5 millió forint értékhatárig, az alábbi esetekben

*ba)* csődegyezségi megállapodásban,

*bb)* bírói egyezség keretében,

*bc)* peren kívüli egyezség során,

*bd)* felszámolási eljárás során, ha a felszámoló által írásban adott nyilatkozat alapján a követelés behajthatatlannak minősül,

*be)* végrehajtási eljárásban, ha a követelés az eljárás során nem, vagy csak részben térül meg,

*bf)* ha a követelés igazoltan csak veszteséggel, vagy aránytalan költségráfordítással érvényesíthető,

*bg)* ha a követelés kötelezettje nem fellelhető és ez hitelt érdemlően bizonyított,

*bh)* a költségvetési törvényben meghatározott értékhatárt el nem érő kis összegű követelések esetében, amennyiben az önkéntes teljesítésre történő felhívásnak az Önkormányzat eleget tett.

*c)* a vagyon tekintetében fennálló elővásárlási jogról történő lemondásról bruttó 5 millió forint értékhatárig.”

**7. §**

Az Önkormányzat vagyonáról szóló 8/2013 (III.28.) önkormányzati rendelet 11. § (2) bekezdése helyébe a következő rendelkezés lép:

„(2) A Tulajdonosi és Környezetvédelmi Bizottság dönt a taggyűlés kizárólagos hatáskörébe tartozó alábbi ügyekben:

*a)* osztalékelőleg fizetésének elhatározása;

*b)* pótbefizetés elrendelése és visszatérítése;

*c)* elővásárlási jog gyakorlása a társaság által, az elővásárlásra jogosult személy kijelölése;

*d)* eredménytelen árverés esetén döntés az üzletrészről;

*e)* üzletrész felosztásához való hozzájárulás és az üzletrész bevonásának elrendelése;

*f)* a tag kizárásának kezdeményezéséről szóló határozat;

*g)* az ügyvezető díjazásának megállapítása;

*h)* a felügyelő-bizottság tagjai díjazásának megállapítása;

*i)* a könyvvizsgáló díjazásának megállapítása;

*j)* olyan szerződés megkötésének jóváhagyása, amelyet a társaság saját tagjával, ügyvezetőjével vagy azok közeli hozzátartozójával [Ptk. 685. § b) pont], vagy élettársával köt;

*k)* a tagok, az ügyvezetők, a felügyelő bizottsági tagok, illetve a könyvvizsgáló elleni követelések érvényesítése;

*l)* a társaság működésének, beszámolójának, ügyvezetésének, gazdálkodásának könyvvizsgáló, vagy felügyelő bizottság által történő megvizsgálásának elrendelése;

*m)* az (1) bekezdés h) pontja szerint létrehozott szervekkel kapcsolatos egyéb döntések meghozatala,

*n)* a köztulajdonban álló gazdasági társaságok takarékosabb működéséről szóló 2009. évi CXXII. törvény 5. § (3) bekezdése szerinti szabályzat jóváhagyása,

*o)* a felügyelő bizottság ügyrendjének, munkaprogramjának jóváhagyása,

*p)* az ügyvezetés és a társaság működése valamely részének, vagy egészének tulajdonosi ellenőrzése során tapasztaltak alapján döntés kezdeményezése a Képviselő-testületnél, vagy a felügyelő bizottság javaslatának kikérését követően a vonatkozó döntés meghozatala,

*q)* *a gazdasági társaság Közzétételi Szabályzatának elfogadása, az ügyvezetés számára az elfogadáshoz szükséges kötelező szempontok meghatározása.*”

**8. §**

Az Önkormányzat vagyonáról szóló 8/2013 (III.28.) önkormányzati rendelet 12. § (1)–(3) bekezdése helyébe a következő rendelkezések lépnek:

„(1) A gazdasági társaságok ügyvezetőinek javadalmazásával, szabadságával és más munkáltatói jogkörbe tartozó, de a 11. §-ban nem nevesített ügyekkel kapcsolatos döntéshozatalra a polgármester jogosult, az adminisztratív teendők ellátására a polgármester, vagy írásbeli megbízása alapján a Tulajdonosi és Környezetvédelmi Bizottság elnöke jogosult.

(2) Az egyszemélyes gazdasági társaság esetében a taggyűlés hatáskörébe tartozó döntés meghozatalát megelőzően a Tulajdonosi és Környezetvédelmi Bizottság - a megválasztásukkal, vagy kinevezésükkel kapcsolatos ügyek kivételével - köteles a vezető tisztségviselők, valamint a felügyelő bizottság véleményét beszerezni.

(3) Halaszthatatlan döntés esetében a vélemény beszerzése távbeszélőn, faxon, e-mail-ben is történhet, azonban az így véleményt nyilvánító személy nyolc napon belül köteles véleményét írásban is a döntést hozó rendelkezésére bocsátani. Az írásos véleményt, a Képviselő-testület, vagy a Tulajdonosi és Környezetvédelmi Bizottság határozatát a jogszabályban előírt módon és időben a cégiratok közé kell helyezni.”

**9. §**

Az Önkormányzat vagyonáról szóló 8/2013 (III.28.) önkormányzati rendelet 3. melléklete az 1. melléklet szerint módosul.

**10. §**

A közterületek elnevezéséről, a házszámozás rendjéről és az emléktáblák elhelyezéséről szóló 17/2014 (IX.25.) önkormányzati rendelet 4. § (1) bekezdése helyébe a következő rendelkezés lép:

„(1) A közterületek nevének megállapításáról, megváltoztatásáról és emléktábla elhelyezéséről a Társadalmi Kapcsolatok Bizottság véleményezését követően Szigetszentmiklós Város Önkormányzat Képviselő- testülete határozattal dönt.”

**11. §**

A szervezeti és működési szabályzatról szóló 19/2014 (XI.6.) önkormányzati rendelet 9. § (2) bekezdése helyébe a következő rendelkezés lép:

„(2) A polgármesteri és az alpolgármesteri tisztség egyidejű betöltetlensége, a polgármester és a helyettesítésére kijelölt alpolgármester tartós akadályoztatása esetén az ülést a Gazdasági és Városrészek Fejlesztéséért Felelős Bizottság elnöke, hiányában a korelnök hívja össze és vezeti.”

**12. §**

(1) A helyi kitüntető díjakról és adományozásuk rendjéről szóló 21/2017. (VI. 28.) önkormányzati rendelet 3. § (2) bekezdés h) pontja helyébe a következő rendelkezés lép:

*(A díjakkal az alábbi emléktárgyak kerülnek átadásra:)*

„*h)* Szigetszentmiklós Város Díszpolgára cím mellé jár a bőrmappába helyezett, a város címerével és a kitüntetett nevével ellátott díszoklevél, valamint a város jelképes kulcsa, melyet egyedi tervek alapján a Társadalmi Kapcsolatok Bizottsága hagy jóvá.”

(2) A helyi kitüntető díjakról és adományozásuk rendjéről szóló 21/2017. (VI. 28.) önkormányzati rendelet 3. § (3) bekezdés g) pontja helyébe a következő rendelkezés lép:

*(A díjakkal az alábbi jutalmak kerülnek átadásra:)*

„*g)* Szigetszentmiklós Város Díszpolgára címmel együtt magyar állampolgár esetén nettó 500e Ft, külföldi állampolgár esetén 500e Ft értékű tárgyjutalom, melyet a Társadalmi Kapcsolatok Bizottsága hagy jóvá.”

**13. §**

A helyi kitüntető díjakról és adományozásuk rendjéről szóló 21/2017. (VI. 28.) önkormányzati rendelet 4. § (7) bekezdése helyébe a következő rendelkezés lép:

„(7) A beérkezett javaslatokat a Képviselő-testület bizottságai – a Tulajdonosi és Környezetvédelmi Bizottság és a Közbeszerzési Bizottság kivételével - véleményezik és javaslatot tesznek az adományozásra.”

**14. §**

A helyi közművelődésről szóló 12/2019. (VI. 20.) önkormányzati rendelet 15. § (1) és (2) bekezdése helyébe a következő rendelkezések lépnek:

„(1) A Városi Könyvtár és Közösségi Ház szakmailag önállóan látja el tevékenységét az alapító okiratában foglaltak szerint. Az intézményvezető minden év október 30. napjáig a városi költségvetési koncepcióhoz elkészíti a következő évi költségvetés tervezetét, valamint minden év február 1. napjáig elkészíti az éves munkatervét, melyben rögzíti a konkrét feladataikat. A munkatervet a Társadalmi Kapcsolatok Bizottsága véleményezi.

(2) Az önkormányzati fenntartású közművelődési intézmény munkájáról, a közművelődési megállapodásban résztvevők pedig a megállapodásban rögzített feladatok teljesítéséről évente, a tárgyévet követő év február 1. napjáig számolnak be. Az éves szakmai beszámoló elfogadásáról a Társadalmi Kapcsolatok Bizottsága dönt.”

**15. §**

A Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 11. §-a helyébe a következő rendelkezés lép:

**„11. §**

A Gazdasági és Városrészek Fejlesztéséért Felelős Bizottság az 1. §-ban foglaltakat ide nem értve dönthet a költségvetésben meglévő keret terhére, az aszerinti, közbeszerzési értékhatárt el nem érő, szakterületéhez tartozó feladatokra vonatkozó beszerzés megindításáról, a beszerzéssel kapcsolatos műszaki tartalom meghatározásáról, módosításáról. A beszerzések rendjét a költségvetési rendelet tartalmazza.”

**16. §**

A Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 26. § (1)–(4) bekezdése helyébe a következő rendelkezések lépnek:

„(1) A Társadalmi Kapcsolatok Bizottsága gyakorolja az önkormányzat köznevelési intézményeire vonatkozó fenntartói vagy működtetői jogköréből eredő jogosultságokat, kivételt képeznek ez alól a Mötv. 42. § 7. pontja alapján meghozott döntések, valamint az intézmények alapító okiratainak módosítása, létszámigények elbírálása.

(2) A Társadalmi Kapcsolatok Bizottsága meghatározza az óvodai beiratkozás időpontjait.

(3) A Társadalmi Kapcsolatok Bizottsága meghatározza az óvodai felvételi körzethatárokat.

(4) A Társadalmi Kapcsolatok Bizottsága dönt

*a)* az óvodák nevelési évről szóló beszámolója,

*b)* az óvodai nevelési év indításáról szóló tájékoztató,

*c)* az óvodai felvételekről szóló tájékoztató elfogadásáról.”

**17. §**

A Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 27–31. §-a helyébe a következő rendelkezések lépnek:

**„27. §**

A Társadalmi Kapcsolatok Bizottsága elbírálja a kiemelkedő tanulmányi eredményt elérő, szociálisan is rászoruló tanulók részére kiírt ösztöndíjpályázatra beérkező pályázatokat.

**28. §**

A költségvetésben meglévő keret terhére a Társadalmi Kapcsolatok Bizottsága dönt a tárgyévi Pedagógusnap megszervezéséről, az azzal kapcsolatos beszámoló és elszámolás elfogadásáról.

**29. §**

A Társadalmi Kapcsolatok Bizottsága dönt az iskolákban létrejött intézményi tanácsok tárgyévi beszámolójának elfogadásáról.

**30. §**

A Társadalmi Kapcsolatok Bizottsága dönt a Települési Értéktár Bizottság tárgyévi beszámolójának elfogadásáról.

**31. §**

A Társadalmi Kapcsolatok Bizottsága rendszeresen értékeli a helyi médiaszolgáltatókkal megkötött megállapodásban foglaltak teljesülését.”

**18. §**

A Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 32. § (1) és (2) bekezdése helyébe a következő rendelkezések lépnek:

„(1) A Társadalmi Kapcsolatok Bizottsága gyakorolja az önkormányzat közművelődési intézményekre vonatkozó fenntartói jogkörből eredő jogosultságokat, kivételt képeznek ez alól az Mötv. 42. § 7. pontja alapján meghozott döntések, valamint az intézmények alapító okiratainak módosítása, a létszámigények elbírálása.

(2) A Társadalmi Kapcsolatok Bizottsága az (1) bekezdés alapján jóváhagyja a közművelődési intézmények

*a)* szervezeti és működési szabályzatát,

*b)* házirendjét,

*c)* szakmai programját.”

**19. §**

A Képviselő-testület egyes hatásköreinek átruházásáról, a bizottságok feladat- és hatásköréről szóló 19/2019. (XI. 5.) önkormányzati rendelet 33. §-a helyébe a következő rendelkezés lép:

**„33. §**

A Társadalmi Kapcsolatok Bizottsága dönt a közművelődési szervezetek, az önkormányzattal szerződéses jogviszonyban álló gazdasági társaságok tárgyévet megelőző évi tevékenységéről szóló tájékoztatók, beszámolók elfogadásáról.”

**20. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 8. § (2) bekezdése helyébe a következő rendelkezés lép:

„(2) A Képviselő-testület a bérlőkijelölés jogát– a (3) bekezdésben foglalt kivétellel – a Gazdasági és Városrészek Fejlesztéséért Felelős Bizottságra ruházza át.”

**21. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 28. §-a helyébe a következő rendelkezés lép:

**„28. §**

A polgármester – a Gazdasági és Városrészek Fejlesztéséért Felelős Bizottság utólagos tájékoztatása mellett - rendkívüli méltánylást érdemlő esetben, így különösen

*a)* gyermekvédelmi ok,

*b)* lakhatási feltételek ellehetetlenülése okán

természetes személy részére havária lakást, vagy a lakás követelményeinek megfelelő nem lakás céljára szolgáló helyiséget biztosíthat.”

**22. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 36. § (1) bekezdése helyébe a következő rendelkezés lép:

„(1) A lakáscseréhez való hozzájárulásra és a hozzájárulás megtagadására az Ltv. 29. § (5)-(6) bekezdésében foglaltakra figyelemmel a Gazdasági és Városrészek Fejlesztéséért Felelős Bizottság jogosult.”

**23. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 44. § (1) bekezdése helyébe a következő rendelkezés lép:

„(1) A tartási szerződés megkötéséhez a Gazdasági és Városrészek Fejlesztéséért Felelős Bizottság hozzájárulása szükséges. Tartási szerződés kizárólag írásban köthető.”

**24. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 45. § (1) bekezdése helyébe a következő rendelkezés lép:

„(1) A bérlő a lakást kizárólag a Gazdasági és Városrészek Fejlesztéséért Felelős Bizottság előzetes engedélyével adhatja albérletbe.”

**25. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 52. §-a helyébe a következő rendelkezés lép:

**„52. §**

A Gazdasági és Városrészek Fejlesztéséért Felelős Bizottság előzetes engedélyével a kezelő és a bérlő írásban megállapodhatnak abban, hogy a bérlő a lakást átalakítja, felújítja vagy korszerűsíti.”

**26. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 62. § (1) bekezdése helyébe a következő rendelkezés lép:

„(1) Ha a bérleti jogviszony a bérlő halála miatt szűnt meg és nincs a bérleti jogviszony folytatására jogosult személy, a kezelő 15 napon belül a Gazdasági és Városrészek Fejlesztéséért Felelős Bizottságot köteles értesíteni és az ingóságokról leltárt kell felvenni.”

**27. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 66. § (2) bekezdése helyébe a következő rendelkezés lép:

„(2) A tevékenységi kör megváltoztatása iránti kérelmet a Polgármesteri Hivatalnál kell benyújtani. A kérelem elbírálásáról a Gazdasági és Városrészek Fejlesztéséért Felelős Bizottság dönt.”

**28. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 69. § (1) és (2) bekezdése helyébe a következő rendelkezések lépnek:

„(1) A Gazdasági és Városrészek Fejlesztéséért Felelős Bizottság a kezelő jelentése szerinti üres, vagy megüresedő önkormányzati helyiséget a 64. § (3) bekezdésben meghatározott kivétellel köteles pályázatra kiírni.

(2) A pályázati feltételeket a Gazdasági és Városrészek Fejlesztéséért Felelős Bizottság határozza meg.”

**29. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 72. § (1) bekezdése helyébe a következő rendelkezés lép:

„(1) A pályázat nyertesét a döntést követő 8 napon belül a helyiség bérlőjéül ki kell jelölni. A kijelölésre a Gazdasági és Városrészek Fejlesztéséért Felelős Bizottság jogosult.”

**30. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 73. § (2) bekezdése helyébe a következő rendelkezés lép:

„(2) Bérlőtársi, társbérleti szerződés a Gazdasági és Városrészek Fejlesztéséért Felelős Bizottság hozzájárulásával köthető. A szerződés megkötésének feltétele, hogy a bérlők a bérleti díj, valamint a közüzemi díj fizetésére egyetemleges felelősséget vállaljanak.”

**31. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 74. § (1) bekezdése helyébe a következő rendelkezés lép:

„(1) A bérlő a helyiséget a Gazdasági és Városrészek Fejlesztéséért Felelős Bizottság előzetes hozzájárulásával más személy részére albérletbe adhatja. Az albérleti szerződést írásba kell foglalni. Az albérleti szerződést, illetve annak módosítását a bérbeadó részére jóváhagyás céljából meg kell küldeni.”

**32. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 77. § (1) bekezdése helyébe a következő rendelkezés lép:

„(1) A bérlő a helyiség bérleti jogát a Gazdasági és Városrészek Fejlesztéséért Felelős Bizottság előzetes hozzájárulásával átruházhatja. Az erre vonatkozó szerződést írásba kell foglalni és a bérbeadó részére jóváhagyás céljából meg kell küldeni.”

**33. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 78. § (1) és (2) bekezdése helyébe a következő rendelkezések lépnek:

„(1) Az önkormányzati helyiség bérlője a bérleti jogát a Gazdasági és Városrészek Fejlesztéséért Felelős Bizottság hozzájárulásával másik helyiségre, helyiségekre cserélheti.

(2) A kezelő és a bérlő a cseréről szóló megállapodást kötelesek előzetes jóváhagyásra benyújtani Gazdasági és Városrészek Fejlesztéséért Felelős Bizottsághoz. A jóváhagyás előtt a cserét lebonyolítani nem lehet.”

**34. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 79. § (2) bekezdése helyébe a következő rendelkezés lép:

„(2) A használati jog a feladataik ellátásának ideje alatt áll fenn, a feladat megszűnésével a helyiség csak a Gazdasági és Városrészek Fejlesztéséért Felelős Bizottság engedélyével használható tovább.”

**35. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 80. §-a helyébe a következő rendelkezés lép:

**„80. §**

Az átmenetileg nem használt helyiséget a Gazdasági és Városrészek Fejlesztéséért Felelős Bizottság előzetes engedélyével a költségvetési szerv, vállalat vezetője legfeljebb 1 évre bérbe adhatja.”

**36. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 81. § (1) bekezdése helyébe a következő rendelkezés lép:

„(1) A háziorvosi rendelők magáncélú hasznosításának engedélyezéséről a Gazdasági és Városrészek Fejlesztéséért Felelős Bizottság dönt.”

**37. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 82. §-a helyébe a következő rendelkezés lép:

**„82. §**

Az önkormányzat tulajdonában álló lakások és helyiségek (a továbbiakban együtt: ingatlanok) elidegenítéséről a Gazdasági és Városrészek Fejlesztéséért Felelős Bizottság javaslata alapján, a Képviselő-testület dönt.”

**38. §**

A lakások és nem lakás céljára szolgáló helyiségek bérbeadásáról és elidegenítéséről szóló 23/2021. (XII. 9.) önkormányzati rendelet 87. § (1) bekezdése helyébe a következő rendelkezés lép:

„(1) A bérlő által bérelt helyiség értékesítéséről a Gazdasági és Városrészek Fejlesztéséért Felelős Bizottság javaslata alapján, Képviselő-testület dönt. A helyiség vételára a teljes forgalmi érték, melyet a szerződés megkötésekor egy összegben kell kifizetni. Méltánylást érdemlő esetben a Képviselő-testület a vételár 50 %-ára legfeljebb egy éves részletfizetési kedvezményt adhat a mindenkor hatályos jegybanki kamat megfizetése mellett.”

**39. §**

A Szigetszentmiklós Város Önkormányzata 2022. évi költségvetéséről szóló 1/2022. (III. 4.) önkormányzati rendelet 6. § (5) bekezdése helyébe a következő rendelkezés lép:

„(5) A helyi művészeti élet támogatása és a média, kulturális marketing és kommunikációs keret esetében a rendelkezési jogot a Társadalmi Kapcsolatok Bizottsága gyakorolja.”

**40. §**

(1) A Szigetszentmiklós Város Önkormányzata 2022. évi költségvetéséről szóló 1/2022. (III. 4.) önkormányzati rendelet 12. § (2) bekezdés b) pontja helyébe a következő rendelkezés lép:

*(A Képviselő-testület a 17. melléklet szerinti tartalékokkal való rendelkezés jogát az alábbi esetekben és módon ruházza át:)*

„*b)* a sportrendezvények szervezésére biztosított keret és az ifjúsági keret felhasználásáról a Társadalmi Kapcsolatok Bizottság dönthet,”

(2) A Szigetszentmiklós Város Önkormányzata 2022. évi költségvetéséről szóló 1/2022. (III. 4.) önkormányzati rendelet 12. § (2) bekezdés d) pontja helyébe a következő rendelkezés lép:

*(A Képviselő-testület a 17. melléklet szerinti tartalékokkal való rendelkezés jogát az alábbi esetekben és módon ruházza át:)*

„*d)* a testvérvárosi, a civil és a nemzetközi kapcsolatok keret felhasználásáról a Társadalmi Kapcsolatok Bizottsága dönthet.”

**41. §**

(1) A Szigetszentmiklós Város Önkormányzata 2022. évi költségvetéséről szóló 1/2022. (III. 4.) önkormányzati rendelet 14. § (3) bekezdés a)–c) pontja helyébe a következő rendelkezések lépnek:

*(A pályázati feltételekről, a pályázatok elbírálásáról)*

„*a)* a kulturális keret és az önszerveződő és öntevékeny közösségeket támogató keret esetében a Társadalmi Kapcsolatok Bizottság

*b)* a sportszervezetek támogatási kerete, Sportcsarnok bérleti díj támogatási keret esetében a Társadalmi Kapcsolatok Bizottság

*c)* a környezetvédelmi keret esetében a Tulajdonosi és Környezetvédelmi Bizottság”

*(**javaslata alapján a Képviselő-testület dönt. A támogatás átutalása és elszámolása támogatási szerződésben foglalt rendelkezések alapján történik. Az elszámolás elmulasztása a következő évi pályázatból történő kizárást vonja maga után.)*

(2) A Szigetszentmiklós Város Önkormányzata 2022. évi költségvetéséről szóló 1/2022. (III. 4.) önkormányzati rendelet 14. § (4) bekezdése helyébe a következő rendelkezés lép:

„(4) A Képviselő-testület közművelődési koncepciója alapján a Nádasdy Filmszínházzal bérleti és szolgáltatási szerződést köt. A szerződésben rögzített önkormányzati rendezvényekre az Önkormányzat 2022. évi költségvetésében 2.500.000 Ft összeget biztosít. A szerződést a Társadalmi Kapcsolatok Bizottsága hagyja jóvá.”

**42. §**

Ez a rendelet a kihirdetését követő napon lép hatályba.

|  |  |
| --- | --- |
| **dr. Szilágyi Anita** jegyző | **Nagy János** polgármester |

# ZÁRADÉK

Szigetszentmiklós Város Önkormányzatának Képviselő-testülete ezen rendeletét 2022. szeptember 26. napján alkotta, 2022. szeptember 27. napján kihirdetésre került.

**dr. Szilágyi Anita**  
jegyző

1. melléklet a 15/2022. (IX.27.) önkormányzati rendelethez

3. melléklet a 8/2013 (III.28.) önkormányzati rendelethez

1. Az Önkormányzat vagyonáról szóló 8/2013 (III.28.) önkormányzati rendelet 3. melléklet 9.1. pontja helyébe a következő pont lép:

„9.1. A pályázatra benyújtott ajánlatokat Gazdasági és Városrészek Fejlesztéséért Felelős Bizottság véleményezi, és köteles az elbírálásra vonatkozó javaslatot indoklással együtt a kiíró döntésre jogosult személyének, vagy testületének előterjeszteni, figyelemmel a kiíró Szervezeti és Működési Szabályzatára.”